Traducere si critica Anumite obligatii profesionale m-au facut, saptaminile trecute, sa reiau lectura unor studii consacrate problemei traducerii si sa pun oarecare ordine in propriile reflectii asupra unei teme despre care am scris eu insumi nu o data Nu concluziile (unele noi) la care am ajuns cu privire la traducere, as dori sa le impartasesc in insemnarile de fata, ci legatura intre traducere si critica literara, la care m-am referit in Lecturi infidele , cu peste trei decenii in urma, si pe care am uitat-o apoi Sugestia cea mai importanta vine dintr-un pasaj al unei celebre carti a lui George Steiner, intitulata Dupa Babel Steiner citeaza un catren din poemul lui John Donne, Extazul : "Cind dragostea unuia pentru celalalt / Interanimeaza doua suflete, / Sufletul mai puternic care ia astfel nastere / Inlatura povara singuratatii" Comentariul sau este urmatorul: intrepatrunderea a doua suflete este o fuziune dialectica din care identitatea fiecaruia iese fortificata si redefinita in virtutea reciprocitatii Steiner remarcase deja la Holderlin, in traducerile din Sofocle, ideea ca traducatorul are o viziune diacronica asupra originalului, pe care-l imbogateste cu o experienta personala si ajunsese la incheierea ca orice intelegere este o traducere si orice traducere, o interpretare Cultura insasi ii aparuse, prin aceasta prisma, ca o traducere: reformularea unor sensuri preexistente Am apelat la aceste consideratii in prefata la Istoria critica a literaturii, incercand sa exploatez, pentru istoria literara tipologiile culturale ale lui Steiner Nu stiu de ce nu m-am gindit atunci la critica literara Imi iesisera complet din minte observatiile din Lecturi infidele Daca, in istoria literaturii, "interanimarea" este obligatorie, in masura in care orice relectura o presupune, nici in critica lucrurile nu stau altfel, desi, in cazul operelor contemporane cu actul critic, nu mai exista acea distanta in timp dintre cititor si opera, care sa faca necesara adaptarea unor coduri diferite Dar chiar si in interiorul aceluiasi cod ( lexical, stilistic, filosofic etc ), comun cititorului si scriitorului, aproape singura cale de dialog este "reanimarea" lui Donne Nu pur si simplu in sensul de iubire, care, la Georges Poulet, ar implica identificarea, dar in sensul de transsubstantiere, de fuziune dialectica Textul critic preia textul literar: il repeta, interpretindu-l Intocmai cum istoricul literar procedeaza cu textul anterior, cu decenii sau secole, lecturii sale; si intocmai cum procedeaza traducatorul, silit nu sa copieze originalul, ci sa-l determine sa coincida cu traducerea Copia este mecanica si simpla; coincidenta este dialectica si complexa Cea dintii nu da nastere la nimic, ea repeta; cea de a doua da nastere unei opere, in acelasi timp, vechi si noi, fidele si inovatoare; copia e perfecta si egala; coincidenta e imperfecta si inegala Dar numai coincidenta are tensiunea artei; copia este inerta artistic Ca si traducerea, critica rezida intr-o fidelitate tradata: creatoare si tensionata Steiner spune ca o traducere slaba este plina de cuvinte aparent similare, dar lipsita de legatura de sens La fel si critica slaba; ea da iluzia ca sesizeaza originalul, lasind sa i se scurga printre degete sensul La limita, daca orice traducere tinde spre critica, dupa cum spune Steiner, spre interpretare adica, orice critica tinde spre traducere, spre acea apropiere primejdioasa de opera, care o face, in cazul in care nu-si topeste identitatea proprie in aceea a literaturii, sa-i semene cit mai profund, raminind profund distincta Scriitorul insusi nu poate exista fara fratele sau geaman si ipocrit, criticul O stim de la Baudelaire 

Ovidiu Bufnila Europa tăcută Ovidiu Bufnilă este un eseist şi prozator român de science-fiction S-a născut pe august la Târgu Ocna, judeţul Bacău A absolvit Facultatea de Mecanică din Galaţi, promoţia Debut SF in , in Luceafarul, cu povestirea Masini in miscare Este membru fondator al cenaclurilor Orientari, Galati, ; Univers, Bistrita, ; Fahrenheit , Bacau, Publicatii editate: Univers, ; Fahrenheit , (pagina SF); Ultima Ora, (numar special SF); Sinteze, (pagina SF); Impartial, etc In , TVR a produs primul film SF, Bariera, dupa proza cu acelasi nume de Ovidiu Bufnila, regizor Liviu Pojoni Dintr-o dată, Europa nu ne-a mai transmis nici un semnal Nişte pelerini sosiţi tocmai de dincolo de ocean ne-au spus că în drumurile lor n-au găsit decât dealuri, munţi şi văi Noi ne-am mirat foarte tare Nici ţipenie de om?! Nici turnuri? Nici castele? Nici autostrăzile spălate dis-de-dimineaţă cu detergenţi fini şi frumos mirositori? Nici universităţile vestite? Nici bazele militare înarmate până-n dinţi? Nici trupele de cartier? Cum se putea aşa ceva?! Doar munţi, lacuri şi păduri foşnitoare, ne-au spus pelerinii Nici oraşe, nici gări, nici măcar un dirijabil care să brăzdeze cerul de toamnă Bineînţeles că ne-am întrecut în presupuneri Anume că un bacil cosmic ar fi mâncat oamenii, tencuiala şi oţelul Că Europa ar fi tăcut dintr-o dată datorită unui val de frig neaşteptat care a şters de pe faţa pământului orice formă de viaţă umană Că arabii ar fi inventat o rază a morţii foarte periculoasă şi că s-ar fi răzbunat groaznic folosind-o împotriva urmaşilor străluciţilor cruciaţi Un profesor de fizică ne-a spus că era vorba de o conversie magnetică dar nu l-a crezut nimeni Aglaia Protopopescu s-a certat din pricina acestei chestiuni cu Elvira Popescu, iar farmacistul Iamandi l-a ajutat pe Lubomir, directorul Băncii Comerciale, să-şi pună capăt zilelor cu nişte prafuri misterioase Bietul director nu suportase evidenţa Europa nu mai era Tăcuse dintr-o dată Terente, comisarul-şef, l-a arestat pe dirigintele poştei pentru că a produs oarecare agitaţiune în arhipelag, iar compania noastră aeriană aproape că a dat faliment Bineînţeles că am citit în fiecare zi jurnalele şi am navigat în WorldNet încercând să aflăm ceva despre acel cumplit mister Americanii n-au părut prea afectaţi şi s-au arătat interesaţi să pună mâna pe noile teritorii China a depus şi ea o cerere pentru a primi câteva mii de kilometri pătraţi, iar câteva state din Africa au susţinut că imensul spaţiu gol rămas liber dintr-o dată li s-ar cuveni lor pentru că întreaga rasă umană şi-ar avea obârşia în jungla africană, printre orhidee şi turme de zebre Desigur, ne-am grăbit şi noi să cerem câte ceva, dar guvernatorul arhipelagului a încercat să ne tempereze Aglaia Protopopescu l-a făcut cu ou şi cu oţet şi ne-a zis tuturor că mai întotdeauna, în momentele istorice remarcabile, am stat în coada altor naţiuni Globalistul Popovici a încercat să ne ţină o nouă teorie de-a lui despre satul mondial, dar noi ne-am dus la o bere Acolo ne-am întâlnit cu pricoliciul de la Arsenal Era puţin aburit şi foarte roşu în obraji A încercat să ne toarne o minciună gogonată Anume că Europa ar fi ieşit de pe frecvenţa H a Universului Noi n-am prea înţeles mare lucru, dar profesorul Balthazar ne-a spus că Universul e de fapt o hologramă şi că uneori se produc pierderi de frecvenţă Am dat pe gât o halbă şi pe urmă ne-am dus să-l vedem pe scamatorul Luigi care putea să prefacă totul în aur 